**Teemu Olavi Laajasalo** (s. 10. heinäkuuta 1974 Helsinki) on suomalainen pappi, kasvatustieteen tohtori, yrittäjä ja televisioesiintyjä. Hänet valittiin elokuussa 2017 Helsingin hiippakunnan piispaksi. Hän aloitti tehtävässä 1. marraskuuta 2017.

Koulutus
--------

Laajasalo valmistui teologian maisteriksi 22-vuotiaana vuonna 1997. Hänen pro gradu -tutkielmansa tutki itsetyydytystä seksuaalieettisenä kysymyksenä uskonnonfilosofisesta näkökulmasta. Laajasalo on suorittanut pastoraalitutkinnon vuonna 2002 Helsingin hiippakunnassa sekä ylemmän pastoraalitutkinnon vuonna 2006 samassa hiippakunnassa.

Laajasalo on opiskellut myös kasvatustiedettä, josta hän laati vuonna 1998 pro gradu -tutkielmaa suppeamman laudaturtyön seksuaalisuuden käsittelystä kahdessa uskonnon ja psykologian oppikirjassa. Laajasalolla on pedagogiset pätevyydet kaikilla oppiasteilla opettamiseen. Laajasalo jatkoi kasvatustieteen opintojaan väittelemällä kasvatustieteen tohtoriksi vuonna 2001 aiheenaan seksuaalisuuden käsittely lukion oppikirjoissa. Väitöskirjan arvosana oli cum laude.

Työura
------

Laajasalo vihittiin vuonna 1997 papiksi Helsingin tuomiokirkkoseurakuntaan, mutta siirtyi sen jälkeen pastorin työstä yliopistoon tutkijaksi lama-aikaa selvittävään hankkeeseen. Laajasalon piti tehdä omasta osuudestaan väitöskirja. Hänelle maksettiin täyspäiväistä tutkimustyötä varten apurahaa 21 kuukauden ajan, mutta väitöskirja ei koskaan valmistunut. Laajasalon itsensä mukaan lopputulos johtui siitä, ettei työ saanut jatkorahoitusta.

Laajasalo toimi Helsingin yliopiston uskonnondidaktiikan yliopistonlehtorina syyslukukauden 2001. Laajasalo palasi sen jälkeen pastorin töihin ja oli vuosina 2003-2012 vakituisessa virassa tuomiokirkkoseurakunnassa. Vuosina 2009–2012 Laajasalo johti Helsingin ydinkeskustassa Mikael Agricolan kirkossa Agricolaliikettä, jonka tavoite on elävöittää Punavuoren alueen seurakuntaa. Agricolaliikkeen taustalla ovat Helsingin tuomiokirkkoseurakunta, HelsinkiMissio, Tuomasmessu ja Helsingin seurakuntayhtymä. Vuonna 2010 Agricolan kirkkoon perustettiin Café Agricola, joka mahdollistaa asiakkaille hyväntekeväisyyden Kirkon ulkomaanavun kautta.

Laajasalo valittiin vuonna 2015 Vuoden papiksi ansioistaan uusien toimintatapojen tuomisesta seurakuntaelämään.

5. marraskuuta 2012 Laajasalo valittiin Helsingin Kallion seurakunnan kirkkoherraksi. Hän toimi tehtävässä 10.2.2013- 31.10.2017. Lisäksi Laajasalo toimi Helsingin seurakuntayhtymän johtajana ja tuomiokapitulin vanhempana pappisasessorina. Hänet asetettiin keväällä 2017 ehdokkaaksi Helsingin hiippakunnan piispanvaaliin, jossa hänet valittiin tehtävään ensimmäisellä kierroksella. Arkkipiispa Kari Mäkinen vihki hänet piispanvirkaan 12.11.2017 Helsingin Tuomiokirkossa.

### Televisioesiintymiset

Laajasalo on esiintynyt televisio-ohjelmissa *Mol.fi* (TV2 ja MTV3), *Krypta* (Yle Teema), *Opi oppimaan* (Yle 1), *Riita* (Yle Teema), *Hyvät ja huonot uutiset* (Nelonen) ja *YleLeaks* (Yle 1) (muun muassa roolihahmon nimellä Teemu Tammisalo).

Teologia
--------

Laajasalo on puhunut avoimen, uudistuvan ja ulospäinsuuntautuvan kirkon puolesta. Laajasalo on profiloitunut kirkossa liberaaliksi, joka on ensimmäisten pappien joukossa ajanut seksuaalivähemmistöjen asiaa jo ennen parisuhdelakia 1990-luvulla. Sittemmin Laajasalo on ajanut erityisesti kirkon sisäistä yhteyttä, sovintoa ja ymmärrystä sekä toivonut dialogia myös konservatiivien oikeudesta olla kirkossa. Teologiassaan hän korostaa perinteistä kristillistä oppia, kuten Jeesuksen sovituskuolemaa sekä uskolla pelastumista. Laajasalo on kommentoinut moninaisuuden ja tasa-arvon tärkeydestä kirkossa.

Laajasalo on puhunut sen puolesta, että kirkolla pitäisi olla radikaalisti erilaisia kasvoja.

Laajasalo on kritisoinut Vapaa-ajattelijain liittoa. Laajasalo esitti joulukuussa 2012, että vapaa-ajattelijoiden vaatimus koulujen joulujuhlien sekularisoinnista "edustaa uudenlaista fundamentalismia" ja monikulttuurisuuden vastustamista. Lokakuussa 2014 Laajasalo kommentoi seurakuntavaalien aikana jatkunutta vilkasta kirkosta eroamista toteamalla, että Vapaa-ajattelijain liitto ja Eroakirkosta.fi-palvelu ovat pimeyden ytimestä. Elokuussa 2015 vapaa-ajattelijat järjestivät Helsingin Taiteiden yössä performanssin, jossa vapaaehtoisilla oli mahdollisuus symbolisesti pestä kristillinen kaste pois Hämeenlinnasta tuodulla Katumajärven vedellä. Laajasalo kritisoi vapaa-ajattelijoiden tempausta voimakkaasti.

Laajasalo on puhunut oikeudesta oman uskonnon opetukseen ja korostanut myönteistä uskonnonvapautta.

Laajasalon on sanonut, että kristitty ei voi olla rasisti.

Laajasalo linjaa, että Helsingin hiippakunnan papit voivat vihkiä avioliittoon myös samaa sukupuolta olevia pareja.

Aleppon kellot
--------------

Kallion kirkkoherrana Teemu Laajasalo mahdollisti suurta huomiota saaneen ja laajalle levinneen Aleppon kellot -kampanjan. Kirkot ympäri maailman soittivat saattokelloja Syyrian sodan uhreille. Kampanja alkoi Olli Sirénin aloitteesta tämän ottaessa yhteyttä kirkkoherra Laajasaloon.

Aleppon kellot valittiin vuoden 2016 mahdollisuusviestijäksi. Kellojen soitolla oli valintaraadin mukaan suuri symbolinen merkitys, sillä voimattomuuden tunne vaihtui tueksi syyrialaisen Aleppon kaupungin pommitusten uhreille.

Yritystoiminta ja taloudelliset epäselvyydet
--------------------------------------------

### Huippuvalmennus ja yrityksen kirjanpitoon liittyvä talousrikostuomio

Laajasalo perusti vuonna 1998 Huippuvalmennus-nimisen yrityksen, joka järjesti yliopistojen valintakokeisiin valmentavia kursseja. Laajasalo pyöritti yritystään papin töiden ohella useita vuosia Kursseja pidettiin ehkä jopa 120 opettajan voimin Helsingissä, Tampereella, Turussa, Kuopiossa ja Oulussa ja liikevaihto nousi yli miljoonaan euroon tilikaudella 2006–2007. 

MTV3:n 45 minuuttia -ohjelmassa käsiteltiin kyseisen tilikauden aikana kriittiseen sävyyn Huippuvalmennus Oy:n järjestämiä valmennuskursseja ja yrityksen mainonnassaan antamia lupauksia. Laajasalo kanteli ohjelmasta Julkisen sanan neuvostoon, mutta ohjelma sai vapauttavan päätöksen.

Tilikaudella 2012/6 yhtiö teki kuitenkin 558 800 euron tappion menettäen oman pääomansa. Yritystoiminnasta kertyi lisäksi muutakin velkaa, ja velan yhteismäärä oli 800 000 euroa vuonna 2012. Laajasalo myi Huippuvalmennuksen koulutustoiminnan pois seuraavana vuonna tultuaan valituksi Kallion kirkkoherraksi. Laajasalon omistukseen jäänyt osa yritystä nimettiin TL Opetus Oy:ksi, jolloin sille jäi noin 250 000 euron pankkivelat. TL Opetus Oy on ollut lisäksi velkaa omistajalleen Teemu Laajasolle. Laajasalon yrityksellä oli vuonna 2017 Suomen Kuvalehden mukaan velkaa runsaat 450 000 euroa, maksamattomia veroja ulosotossa ja yritys oli laiminlyönyt toistuvasti ilmoitusvelvollisuutensa. Laajasalo ja hänen yhtiökumppaninsa olivat myös ottaneet yhtiöstään yli 70 000 euroa lain vastaista lähipiirilainaa. Laajasalo ilmoitti samana vuonna yrityksensä maksaneen verovelat pois, jonka jälkeen sille oli jäänyt vielä 250 000 euroa velkaa.

Laajasalo ei ollut maininnut 15 vuotta kestänyttä yritystoimintaansa piispanvaalikampanjansa ansioluettelossa. Helsingin hiippakuntavaltuuston puheenjohtaja Johanna Korhonen ehdotti Laajasalon yrityksen erityistilintarkastusta epäselvyyksien hälventämiseksi, mutta piispaksi valittu Laajasalo suhtautui ehdotukseen vastahakoisesti.

Viranomaiset vaativat tämän jälkeen Laajasaloa toimittamaan heille yritystään koskevat asianmukaiset asiakirjat. Laajasalo toimitti vuosien 2015, 2016 ja 2017 tilinpäätökset kaupparekisteriin joulukuussa 2017. Tilitoimisto laati tämän jälkeen uudet tilinpäätökset, jossa luvut muuttuivat aiemmissa dokumenteissa ilmoitetuista niin, että yrityksen liikevaihto kasvoi kymmenillä tuhansilla ja tappiot muuttuivat voitoksi. Laajasalo oli antanut siten aiemmin viranomaisille virheellisiä tietoja yrityksestään.

Laajasalo sai syytteen tuottamuksellisesta kirjanpitorikoksesta, josta syyttäjä vaatii tuomioksi 35:tä päiväsakkoa ja TL Opetus Oy asetettiin selvitystilaan. Laajasalo kiisti rikoksen, mutta myönsi tehneensä kirjanpitorikkomuksen. Kirjanpidon hoidossa oli ollut hänen mukaansa "huolimattomuutta".

Opetus Oy:n tulos vuosina 2014-2016 oli merkitty kirjanpitoon 64 000 euroa todellista pienemmäksi. Tilikauden 2014-2015 tulos oli lisäksi merkitty tappiolliseksi, vaikka yritys oli tuottanut voittoa, ja velat ilmoitettiin 110 000 euroa liian suuriksi. Velat ilmoitettiin myös seuraavalla tilikaudella 61 000 euroa liian suuriksi.

Syyttäjän mukaan Laajasalon toiminta oli törkeän huolimatonta siksi, että virheet toistuivat useina tilikausina. Syyttäjän mukaan tästä kertoo myös tilitarkastuksen laiminlyöminen, virheiden määrä sekä niiden vaikutus yhtiön tulokseen, varallisuusasemaan ja verotuksen lopputulokseen.

Laajasalo toivoi poliisille toimittamassaan lausunnossa, että talousrikostuomiota voisi pienentää asian saaman negatiivisen julkisuuden vuoksi. Helsingin käräjäoikeus tuomitsi Laajasalon vuonna 2019 kahteenkymmeneen päiväsakkoon, joka Laajasalon tuloilla teki 1 620 euroa, tuottamuksellisesta kirjanpitorikoksesta. Käräjäoikeuden mukaan Laajasalon toiminta oli törkeän huolimatonta, koska hän jätti merkittävän osan kirjanpitoaineistosta toimittamatta kirjanpitäjälle kolmen tilikauden aikana ja laiminlöi velvollisuuden tarkastaa ja allekirjoittaa tilinpäätökset. Käräjäoikeus lievensi syyttäjän vaatimaa rangaistusta lähes puolella, koska katsoi julkisuuden aiheuttaneen kohtuutonta haittaa Laajasalon elämään. Syyttäjä valitti hovioikeuteen annetusta lievennyksestä, jota se piti perusteettomana. Marraskuussa 2020 hovioikeus teki ratkaisun ja asettui samalla kannalle syyttäjän kanssa ja korotti rangaistuksen 35 päiväsakkoon.

Vuoden 2018 kesäkuussa päättyneen tilikauden lopussa yhtiöllä oli edelleen vajaat 400 000 euroa velkaa, mutta vuoden kuluttua yhtiö oli muuttunut velattomaksi, koska sille oli kertynyt tilinpäätöksen mukaan viime vuoden aikana "yhtiön velkojen uudelleenjärjestelyn tuottamat" 440 000 euron tulot. Kaupparekisteriin toimitetuista tuloslaskelma-asiakirjoista ei kuitenkaan selvinyt, oliko velkoja maksettu pois tai annettu anteeksi.

### CV:n paisuttelu

Suomen Kuvalehti esitti syyskuussa 2017 Laajasalon liioitelleen ansioluettelossaan olevaa luennointi- ja opetuskokemustaan. Laajasalo kiisti syytökset vetoamalla valmennuskurssi- ja rippikouluopetusten määrään.

### Seurakunnan luottokortin käyttö

Tammikuussa 2018 hiippakuntavaltuuston puheenjohtaja Johanna Korhonen pyysi Laajasalolta selvitystä Kallion seurakunnan luottokortin käytöstä. Korhonen toimitti Helsingin tuomiokapituliin 40 kysymystä sisältävän asiakirjan, joka oli osoitettu suurelle määrälle ihmisiä. Lista levisi nopeasti laajasti mediaan. Viikon aikana uutisoitiin useita satoja Teemu Laajasaloon liittyviä uutisia. Useat tahot kritisoivat noussutta kohua suhteettomaksi.

Laajasalo oli Johanna Korhosen mukaan ostanut Kallion kirkkoherrana toimiessaan luottokortilla luksushotellihuoneita, konserttilipun ja kukkia työnantajan laskuun, eikä ollut toimittanut suuresta osasta ostoksia kuitteja seurakunnalle. Hiippakuntavaltuuston puheenjohtaja pyysi myös selvitystä siitä, että Laajasalon yritys oli laskuttanut kirkkoa lähes 10 000 euron edestä seurakuntatilaisuuksien järjestämisestä. Laajasalo työskenteli samaan aikaan Kallion kirkkoherrana ja nosti virkatyöstään palkkaa. Laajasalolta pyydettiin myös selvitystä Israelin-matkasta, josta Laajasalo laskutti matkapäivärahoja seitsemän päivän ajalta, vaikka matka kesti lentolippujen mukaan reilut kolme vuorokautta. Yksityishenkilö teki rikosilmoituksen Laajasalon talousepäselvyyksistä Helsingin poliisille. Talousepäselvyyksien uutisoinnin vuoksi kirkosta eroaminen eroakirkosta.fi-sivuston kautta kasvoi hieman. Helsingin hiippakuntavaltuuston enemmistö julkaisi 15. helmikuuta julkilausuman, jossa he irtisanoutuivat Johanna Korhosen toiminnasta ja moittivat menettelyä, jolla Korhonen oli tuonut asiansa julki. Laajasalo teki Korhosesta rikosilmoituksen vuonna 2019. Poliisin mukaan asiassa ei ole syytä epäillä rikosta.

Luottokorttien käytöstä tehtiin ensin seurakunnan sisäinen tarkastus, jonka Laajasalo väitti olleen yksityiskohtaisempi kuin se todellisuudessa oli. Maaliskuun alussa 2018 julkaistiin Helsingin seurakuntayhtymän ulkopuolisella tarkastajalla teettämä selvitys viranhaltijoiden luottokorttiostoista ja matkalaskuista, jossa Laajasalon ostojen todettiin olevan suurimmaksi osaksi asianmukaisia. Selvityksessä todettiin Laajasalon kuitteja olevan hukassa poikkeuksellisen paljon, mutta kahta kallista majoitusta lukuun ottamatta ei poikkeuksellisia ostoja todettu ja kaikkiin ostotapahtumiin saatiin tarkastustoimikunnan puheenjohtajan mukaan riittävä selitys. Laajasalo ilmoitti maksavansa matkakulujaan seurakunnalle takaisin. Poliisi ilmoitti, että asiassa ei ole epäiltävissä rikosta eikä aloittanut asiassa esitutkintaa.

Varallisuus
-----------

Vuonna 2017 Laajasalon ansiotulot olivat 111 747 euroa. Hänen veroprosenttinsa oli 40,9. Piispojen keskimääräinen palkka on 9 573 euroa kuussa.

Lähteet
-------

* Nuoret toivot City.fi. 17.5.2002.
* Teemu Laajasalo: Kirkon liberaalisiipi on suvaitsematon Kotimaa24.fi. 3.1.2011.
* YleQ - Passikuva - 24.5. Teemu Laajasalo| yle.fi | Arkistoitu
* Jeesus-asenteella aitoon vuorovaikutukseen (Arkistoitu – Internet Archive) Seurakuntalainen.fi. 2.12.2010.
* Kirkkopäivät toi väriä Lahteen (Arkistoitu – Internet Archive) Kirkko&kaupunki. 16.5.2011.
* "Kirkko ei ole teatteri vaan rakennustyömaa" (Arkistoitu – Internet Archive) Kirkko&kaupunki. 9.2.2009.
* Sarjaopas: Riita Telvis.fi.

### Viitteet

1. 1 2  CV (Internet Archive) *teemulaajasalo.fi*.  Arkistoitu 18.12.2013. Viitattu 30.3.2014.
2. ↑  Teemu Laajasalo nousemassa Helsingin seuraavaksi piispaksi *Ilta-Sanomat*. Viitattu 16.8.2017.
3. 1 2 3  Tulevan piispan ansioluettelo epäilyttää: Haamutyötä, satoja auskultointeja, 13 500 luentotuntia *Suomenkuvalehti.fi*.  14.9.2017. Viitattu 20.9.2017.
4. ↑  Teemu Laajasalo: Autoerotiikka seksuaalieettisenä kysymyksenä. Pro gradu, Helsingin yliopiston teologinen tiedekunta 1997.
5. 1 2  Teemu Laajasalo Helsingin piispaksi *teemulaajasalo.fi*. Viitattu 24.3.2017.
6. ↑  Teemu Laajasalo: Systemaattinen analyysi lukion 1994 opetussuunnitelman perusteisiin pohjautuvien kahden uskonnon ja psykologian oppikirjan seksuaalisuusteeman käsittelystä. Helsingin yliopisto 1998. Laudaturtyö: Helsingin yliopisto, Opettajankoulutuslaitos.
7. 1 2  Teemu Laajasalo Helsingin piispaksi – Uudistaja kirkon arjessa *teemulaajasalo.fi*. Viitattu 24.3.2017.
8. ↑  Laajasalo Teemu: Kasvatustiede: Seksuaalisuus lukion oppikirjoissa  17.7.2001. Helsingin yliopisto.  Arkistoitu 19.12.2013. Viitattu 30.3.2014.  (Internet Archive)
9. 1 2 3  Tulevan piispan ansioluettelo epäilyttää: Haamutyötä, satoja auskultointeja, 13 500 luentotuntia *Suomenkuvalehti.fi*.  14.9.2017. Viitattu 20.9.2017.
10. ↑  Mikael Agricolan kirkkoon nälkää näkeviä auttava kahvila *HS.fi*.  17.9.2010. Viitattu 30.4.2014. [vanhentunut linkki]
11. ↑  Teemu Laajasalo vuoden pappi *suomenmaa.fi*.  8.11.2015. Viitattu 28.1.2018.
12. ↑  Kallion kirkkoherraksi valittu Teemu Laajasalo  5.11.2012. Helsingin seurakunnat. Viitattu 5.11.2012.
13. ↑  Helsingin hiippakunnan tuomiokapituli *helsinginhiippakunta.evl.fi*. Viitattu 12.11.2017.
14. ↑  Teemu Laajasalo: Kirkon tulevaisuus – ei yksimielisyys, vaan sovitettu erilaisuus *Suomenkuvalehti.fi*.  24.10.2010. Viitattu 30.3.2014.
15. ↑  "Kirkko saa olla moniääninen" *Yle Uutiset*.  24.3.2011. Viitattu 30.3.2014.
16. ↑  Piispa Teemu Laajasalo, miten pääsen taivaaseen? *kirkkojakaupunki.fi*. Viitattu 4.11.2017.
17. ↑  TV-satiiria ja hengellinen tausta – Tällainen on Helsingin uusi piispa Teemu Laajasalo *aamulehti.fi*.  Arkistoitu 2.4.2019. Viitattu 2.4.2019.
18. ↑  Pastori suorasuu *KotimaaPro*. Viitattu 2.4.2019.
19. ↑  Teemu Laajasalo Ylen aamu-tv:ssä, Seurakuntalainen
20. ↑  Ennätystahti jatkuu, kirkosta eronnut kahdessa päivässä liki 3000, Verkkouutiset
21. ↑  2800 kirkosta eronnutta kahdessa päivässä, Eroakirkosta.fi
22. ↑  Teemu Laajasalo vastaa vapaa-ajattelijoille, Kotimaa24
23. ↑  Piispa Teemu Laajasalo: Kirkon tehtävä on kertoa Jeesuksesta *Sansa*.  12.2.2018.  Arkistoitu 2.4.2019. Viitattu 2.4.2019.
24. ↑  Jukka Hamalainen: Uusi piispa Teemu Laajasalo pitää ovet auki muukalaisille *Helsingin Uutiset*. Viitattu 2.4.2019.
25. ↑  Piispa Teemu Laajasalo: "Samaa sukupuolta olevat parit voidaan vihkiä *Helsingin hiippakunnan tuomiokapituli*. Viitattu 21.8.2020.
26. ↑  Aleppon kellot valittiin vuoden 2016 mahdollisuusviestijäksi *kirkkojakaupunki.fi*. Viitattu 2.1.2018.
27. ↑  Hinku korkeakouluihin työllistää valmentajia, Ilta-Sanomat 29.3.2009
28. ↑  Huippuvalmennus (Arkistoitu – Internet Archive)
29. 1 2  Teemu Laajasalo, 43, on nyt Suomen nuorin piispa Ilta-Sanomat
30. 1 2 3 4  Tulevan piispan yhtiöllä jättivelat, laiminlyöntejä, veroja ulosotossa *Suomenkuvalehti.fi*.  23.8.2017. Viitattu 18.3.2018.
31. ↑  JSN:n vapauttava päätös 3759/MTV/07, Julkisen sanan neuvosto
32. 1 2  Teemu Laajasalon yrityksellä 380 000 €:n velat – Kirkollisvaikuttaja: "Piispan taloudessa on selvitettäviä asioita" *Uusi Suomi*. Viitattu 18.3.2018.
33. 1 2  Tuleva piispa Teemu Laajasalo yhtiönsä talousvaikeuksista: Velkaa on itselle ja pankille. Kirkko ja kaupunki
34. ↑  YTJ - Yritys- ja yhteisötietojärjestelmä - Yrityshaku *tietopalvelu.ytj.fi*. Viitattu 5.3.2019.
35. ↑  Tuleva piispa Laajasalo nikottelee erityis­tilintarkastukselle  Suomen Kuvalehti
36. 1 2 3  Salla Vuorikoski: Näin piispan selitykset vaihtuvat (Blogi) *Suomen Kuvalehti*.  10.1.2018. Viitattu 18.3.2018.
37. ↑  Piispa Laajasalo saa syytteen tuottamuksellisesta kirjanpitorikoksesta, syyttäjän mukaan kyse huolimattomuudesta *ksml.fi*.  12.11.2018.
38. ↑  Poliisin pöytäkirja: Piispa Laajasalo vetoaa rajalliseen osaamiseensa *Suomenkuvalehti.fi*.  1.3.2019. Viitattu 5.3.2019.
39. ↑  YTJ - Yritys- ja yhteisötietojärjestelmä *Yrityshaku, tietopalvelu.ytj.fi*. Viitattu 5.3.2019.
40. ↑  Helsingin piispan Teemu Laajasalon yrityksessä epäillään rikosta *yle.fi*.
41. ↑  Syyttäjä: Piispa Teemu Laajasalon firmasta lähti virheellistä tietoa verottajalle useilta tilikausilta Yle.fi, uutiset
42. ↑  Syyttäjä: Piispa Teemu Laajasalon firmasta lähti virheellistä tietoa verottajalle useilta tilikausilta. Yle uutset
43. ↑  Poliisin pöytäkirja: Piispa Laajasalo vetoaa rajalliseen osaamiseensa *suomenkuvalehti.fi*.  1.3.2019.
44. ↑  Helsingin piispa Teemu Laajasalo tuomittiin sakkoihin tuottamuksellisesta kirjanpitorikoksesta *yle.fi*.
45. ↑  Teemu Laajasalolle kalliit sakot kirjanpitovirheistä *iltalehti.fi*. Viitattu 2.4.2019.
46. ↑  Hovioikeus korotti piispa Teemu Laajasalon tuomiota tuottamuksellisesta kirjanpitorikoksesta Yle, 2020
47. ↑  SK: Piispa Laajasalon yhtiön velka haihtui mystisesti Mtv Uutiset
48. ↑  Tulevan piispan ansioluettelo epäilyttää: Haamutyötä, satoja auskultointeja, 13 500 luentotuntia painettu lehti: Kameleontti, Suomen Kuvalehti nro 37 15.9.2017 s. 32–36
49. 1 2 3 4  Piispa Laajasalolta vaaditaan selitystä rahankäytöstä *suomenkuvalehti.fi*.  9.1.2018.
50. ↑  Johanna Korhonen moittii Teemu Laajasaloa seurakuntayhtymän luottokortin väärinkäytöstä *kirkkojakaupunki.fi*. Viitattu 3.3.2018.
51. ↑  Teemu Laajasalo luottokorttiselvityksestä *yle.fi*. Viitattu 3.3.2018.
52. ↑  Kohu Teemu Laajasalon rahankäytöstä yltyy *Demokraatti.fi*. Viitattu 3.3.2018.
53. ↑  Piispa Laajasalon talousepäselvyyksistä tutkintapyyntö poliisille *demokraatti.fi*.  11.1.2018.
54. ↑  Piispa Laajasalon rahasotkut lisäsivät hieman eroja kirkosta *ts.fi*.  15.1.2018.
55. ↑  "Yhtään Laajasalon tositetta ei ole todettu viranhoitoon kuulumattomaksi" – yli puolet hiippakuntavaltuuston jäsenistä sanoutuu irti Johanna Korhosen menettelystä *kirkkojakaupunki.fi*. Viitattu 4.3.2018.
56. ↑  Jarno Liski: Piispa Laajasalo teki rikosilmoituksen Johanna Korhosesta *Suomenkuvalehti.fi*.  23.10.2020. Viitattu 8.9.2023.
57. ↑  Näin piispan sotkujen selvittely etenee *Suomenkuvalehti.fi*.  12.1.2018. Viitattu 18.3.2018.
58. ↑  Ulkopuolinen tarkastaja ei löytänyt seurakuntayhtymän luottokorttiostoista väärinkäytöksiä *kirkkojakaupunki.fi*. Viitattu 3.3.2018.
59. 1 2  Luottokorttikäytäntöjä tulee parantaa *Helsingin seurakunnat*. Viitattu 3.3.2018.
60. ↑  Helsingin piispaa Teemu Laajasaloa ei epäillä rikoksesta luottokortti- ja matkalaskuasioissa *iltalehti.fi*. Viitattu 2.4.2019.
61. 1 2  Iltalehden Verokone - Tuoreimmat verotiedot *iltalehti.fi*. Viitattu 5.3.2019.
62. ↑   (Arkistoitu – Internet Archive)

Aiheesta muualla
----------------

* Laajasalon kotisivu
* Teemu Laajasalo Internet Movie Databasessa. (englanniksi)
* Ajankohtainen ykkönen. Pitääkö kirkon olla teatteri vai konserttisali?
* Yle Horisontti. Elämykset kiinnostavat, jumalanpalvelus ei.
* Yle Viikon kysymys. Mitä kirkko sinulle merkitsee?
* Yle Maria Jungerin joulu.
* Yle Joulun kuuma kysymys: uskontoa vai ei? (Arkistoitu – Internet Archive)
* Ylen aamu-tv. Kirkkoherra: usko voi mennä hihhuloinniksi, jos elää toinen jalka taivaassa. (Arkistoitu – Internet Archive)
* Ylen aamu-tv. "Olemme etnisesti luterilaisia." (Arkistoitu – Internet Archive)
* Kuusi kuvaa piispa Teemu Laajasalon elämästä, 10.5.2018 Yle Areena

|  |  |  |  |
| --- | --- | --- | --- |
| Helsingin piispan vaakuna | Edeltäjä:**Irja Askola** | **Helsingin piispa**2017– | Seuraaja:**-** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Helsingin evankelis-luterilainen hiippakunta |
| --- |
|  |
| Piispat | 
* Simojoki (1959–1964)
* Lauha (1964–1972)
* Nikolainen (1972–1982)
* Lehtonen (1982–1991)
* Huovinen (1991–2010)
* Askola (2010–2017)
* Laajasalo (2017–)

 |  |
|  |
| Seurakunnat | 

|  |  |
| --- | --- |
| Tuomiorovastikunta | 
* Tuomiokirkkoseurakunta
* Kallio
* Lauttasaari
* Paavali
* Töölö

 |
|  |
| Huopalahti | 
* Haaga
* Kannelmäki
* Munkkiniemi
* Pitäjänmäki

 |
|  |
| Malmi | 
* Malmi
* Oulunkylä
* Pakila

 |
|  |
| Vartiokylä | 
* Herttoniemi
* Mikael
* Roihuvuori
* Vuosaari

 |
|  |
| Vantaa | 
* Hakunila
* Hämeenkylä
* Korso
* Rekola
* Tikkurila
* Vantaankoski

 |
|  |
| Porvoo | 
* Agricola
* Askola
* Myrskylä
* Pornainen
* Porvoo
* Pukkila
* Sipoo

 |

 |
|  |
| Historia | 
* Vaakuna
* Helsingin tuomiokirkko

 |

 |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ritva
	+ 2
* Elonet

 |

 |